„1.A.

392 L 0051: Directiva 92/51/CEE a Consiliului din 18 iunie 1992 privind un al doilea sistem general de recunoaștere a formării profesionale, de completare a Directivei 89/48/CEE (JO L 209, 24.7.1992, p. 25). În sensul prezentului acord, directiva se adaptează după cum urmează: (a) Modificările la anexele C și D, în conformitate cu procedura prevăzută la articolul 15 din directivă, se efectuează astfel: I. Modificări cu privire la ciclurile de pregătire efectuate într-un stat membru al CE: 1. Atunci când cererea motivată este prezentată de un stat membru al CE: (a) experții AELS participă la procedura de decizie internă a Comunității prevăzută la articolul 15 din directivă, în conformitate cu articolul 100 din acord; (b) decizia Comunității este transmisă Comitetului Mixt al SEE în conformitate cu articolul 102 din acord. 2. Atunci când cererea motivată este prezentată de un stat membru al AELS: (a) statul membru al AELS face o cerere de modificare către Comitetul Mixt al SEE; (b) Comitetul Mixt al SEE transmite cererea Comisiei; (c) Comisia propune cererea spre dezbatere Comitetului prevăzut la articolul 15 din directivă; experții AELS participă la dezbatere în conformitate cu articolul 100 din acord; (d) decizia Comunității este transmisă Comitetului Mixt al SEE în conformitate cu articolul 102 din acord. II. Modificări cu privire la ciclurile de pregătire efectuate într-un stat membru al AELS: 1. Atunci când cererea motivată este prezentată de un stat membru AELS: (a) Statul membru al AELS face o cerere de modificare către Comitetul Mixt al SEE; (b) Comitetul Mixt al SEE transmite cererea, prin intermediul unui subcomitet competent, unui grup de lucru compus, pentru CE, din membrii comitetului CE instituit în baza articolului 15 din directivă și, pentru AELS, din experți ai statelor membre ale AELS; (c) Comitetul Mixt al SEE ia o decizie de modificare a anexelor C și D pe baza raportului prezentat de grupul de lucru prevăzut la litera (b). 2. Atunci când cererea motivată este prezentată de un stat membru CE: (a) statul membru CE prezintă cererea sa Comisiei; (b) Comisia transmite cererea Comitetului Mixt al SEE; (c) Comitetul Mixt al SEE urmează procedura prevăzută la punctul 1 litera (b) și punctul 1 litera (c). (b) Anexa C se completează după cum urmează: «LISTA FORMĂRILOR PROFESIONALE SPECIALE PREVĂZUTE LA ARTICOLUL 1 LITERA (a) PRIMUL PARAGRAF A DOUA LINIUȚĂ PUNCTUL (ii) (a) Punctul „1. Domeniul paramedical și socio-pedagogic” se completează cu textul următor: „În Austria Formările de: — optician calificat, specialist în lentile de contact (Kontaktlinsenoptiker); — pedichiurist (Fußsfleger); — audio-protezist (Horgerateakustiker); — farmacist calificat (Drogist), care reprezintă formări cu o durată totală de cel puțin paisprezece ani, dintre care o formare de cel puțin cinci ani realizată într-un cadru de formare structurat, împărțită într-o perioadă de formare de cel puțin trei ani realizată în parte în câmpul muncii și în parte într-o instituție de învățământ profesional și o perioadă de stagiu profesional, și confirmată de un examen care să confere dreptul de a exersa profesiunea și de a forma ucenici, — maseur (Masseur); care reprezintă o formare de o durată totală de cel puțin paisprezece ani, dintre care o formare de cel puțin cinci ani realizată într-un cadru de formare structurat, împărțită într-o perioadă de formare de doi ani, un stagiu profesional de doi ani și un curs de formare de un an, și confirmată de un examen care să confere dreptul de a exersa profesia și de a forma ucenici; — institutor (sau institutoare) în învățământul preșcolar (Kindergärtner/in); — supraveghetor (sau supraveghetoare) în învățământul preșcolar (Erzieher), care reprezintă formări cu o durată totală de cel puțin treisprezece ani, dintre care un stagiu profesional de cinci ani realizat într-o instituție specializată și confirmat de un examen.” (b) Punctul „2. Sectorul maiștrilor-artizani (”„Mester”/„Meister”/„Maître”) reprezentând formări din domeniul activităților artizanale ce nu fac obiectul directivelor care figurează la anexa A se completează cu textul următor: „În Austria Formările de: — bandajist calificat (Bandagist); — corsetier (Miederwarenerzeuger); — optician (Optiker); — cizmar ortopedist (Orthopädieschuhmacher); — tehnician ortopedist (Orthopädietechniker); — tehnician dentar (Zahntechniker); — grădinar (Gartner), care reprezintă formări cu o durată totală de cel puțin paisprezece ani, dintre care o formare de cel puțin cinci ani realizată într-un cadru de formare structurat, împărțită într-o perioadă de formare de cel puțin trei ani realizată o parte în câmpul muncii și o altă parte într-o instituție de învățământ profesional și o perioadă de stagiu profesional de cel puțin doi ani, și confirmată de un examen de formare profesională ce conferă dreptul de a exersa profesia, de a forma ucenici și de a purta titlul de Meister: formările de maistru în domeniul agriculturii și al silviculturii, mai ales acelea de: — maistru-agricultor (Meister in der Landwirtschaft) — technician licențiat în economie menajeră rurală (Meister in der ländlichen Hauswirtschaft); — tehnician licențiat în horticultură (Meister im Gartenbau); — tehnician licențiat în cultura comercială a legumelor (Meister im Feldgemüsebau); — tehnician licențiat în pomologie și tratarea fructelor (Meister im Obstbau und in der Obstverwertung); — tehnician licențiat în viticultură și tehnici vinicole (Meister im Weinbau und in der Kellerwirtschaft); — licențiat în tehnici de obținere a laptelui și creșterea animalelor pentru lapte (Meister in der Mollerei und Käsereiwirtschaft); — tehnician licențiat în creștere (ecvidee) (Meister in der Pferdewirtschaft); — tehnician licențiat în pescuit și piscicultură (Meister in der Fischereiwirtschaft); — tehnician licențiat în avicultură (Meister in der Geflügelwirtschaft); — tehnician licențiat în apicultură (Meister in der Bienenwirtschaft); — tehnician licențiat în silvicultură (Meister in der Forstwirtschaft); — tehnician licențiat în lignicultură și gestiune forestieră (Meister in der Forstgarten und Forstpflegewirtschaft); — magaziner agricol brevetat (Meister in der Landwirschaftlichen Lagerhaltung), al căror ciclu de formare corespunde unei durate totale de formare de cel puțin cincisprezece ani, dintre care o formare de cel puțin șase ani realizată într-un cadru de formare structurat, împărțită într-o perioadă de formare de cel puțin trei ani realizată o parte în câmpul muncii și o parte într-o instituție de învățământ profesional și un stagiu profesional de trei ani, și confirmată de un examen de practică profesională care să confere dreptul de a pregăti ucenici și de a purta titlul de Meister. În Norvegia Formările de: — grădinar-peisagist (anleggsgartner); — tehnician dentar (tanntekniker), al căror ciclu de formare corespunde unei durate totale de formare de cel puțin paisprezece ani, dintre care o formare de cel puțin cinci ani realizată într-un cadru de formare structurat, împărțită într-o perioadă de formare de cel puțin trei ani realizată o parte în câmpul muncii și o parte într-o instituție de învățământ profesional și un stagiu profesional de doi ani, și confirmată de un examen de practică profesională care să confere dreptul de a forma ucenici și de a purta titlul de Meister.” (c) Punctul „3. Domeniul maritim” se completează după cum urmează: (i) La subtitlul „(a) Navigație maritimă”: „În Islanda Formările de: — căpitan de marină comercială (skipstjóri); — secund (styrimaður); — ofițer de cart (undirstýrimaður); — prim ofițer mecanic (naval) (yélstjori 1. stigs). În Norvegia Formările de: — căpitan în marina comercială/ofițer de punte clasa întâi (skipsforer) — secund/ofițer de punte clasa a doua (overstyrmann); — căpitan de cală mare/ofițer de punte clasa a treia (kystskipper); — ofițer de veghe/ofițer de punte clasa a patra (styrmann); — mecanic șef (maskinsjef); — mecanic secund (1 maskinist); — ofițer mecanic (enemaskinist); — ofițer de cart la mașinile navei (maskinoffiser), care reprezintă formări: — în Islanda, de nouă până la zece ani de școală primară, urmați de un serviciu pe mare de doi ani completat de o formare profesională specializată de trei ani (cinci ani pentru ofițerii mecanici); — în Norvegia, de nouă ani de școală primară, urmați de un curs fundamental de formare de bază și de un serviciu pe mare de trei ani (doi ani și jumătate pentru ofițerii mecanici), completate: — pentru ofițerii de veghe, de un an de formare profesională specializată; — pentru ceilalți, de doi ani de formare profesională specializată, și de un serviciu complementar pe mare, și care sunt recunoscute în cadrul Convenției internaționale STCW (Convenția internațională din 1978 privind normele de formare a marinarilor, de eliberare a brevetelor și de supraveghere); — electrician naval (elektroautomasjonstekniker/skipselektriker), care reprezintă o formare de nouă ani de școală primară, urmați de un curs fundamental de formare de bază de doi ani, completat de un an de serviciu pe mare și un an de formare profesională de specialitate.” (ii) La subtitlul „(b) Pescuit pe mare”: „În Islanda Formările de: — căpitan (skipstjori); — secund (styrimaður); — ofițer de veghe (undirstyrimaður), care reprezintă formări de nouă sau zece ani de școală primară, urmați de doi ani de serviciu pe mare completați de doi ani de formare profesională specializată confirmată de un examen și care sunt recunoscute în cadrul convenției de la Torremolinos (Convenția internațională din 1977 privind securitatea navelor de pescuit).” (iii) La subtitlul „(c) Platforme de foraj”: „În Norvegia Formările de: — șef de platformă (plattformsjef); — responsabil cu stabilitatea (stabilitetssjef); — operator la sala de comandă (kontrollromoperator); — tehnician șef (teknisk sjef); — asistent al tehnicianului șef (teknisk asistent), care reprezintă formări de nouă ani de școală primară, urmați de un curs fundamental de formare de bază de doi ani completat de cel puțin un an de serviciu off shoreși: — pentru operatorul la sala de comandă, un an de formare profesională specializată; — pentru ceilalți, doi ani și jumătate de formare profesională specializată.” (d) Punctul „4. Domeniul tehnic” se completează cu textul următor: „În Austria Formările de: — pădurar (Förster); — consultant tehnic (Technisches Büro); — agent de birou de plasament (Uberlassung von Arbeitskräften Arbeitsleihe); — agent de plasament (Arbeitsvermittlung); — consilier în investiții (Vermögensberater); — detectiv particular (Berufsdetektiv); — agent de securitate (Bewachungsgewerbe); — agent imobiliar (Immobilienmakler); — gestionar imobiliar (Immobilienverwalter); — agent de publicitate și relații publice (Werbeagentur); — conducător de lucrări licențiat (Bautrager Bauorganisator, Bautreuer); — agent de recuperare (Inkassobüro/Inkassoinstitut), care reprezintă formări cu o durată totală de cel puțin cincisprezece ani, dintre care opt ani de școlarizare obligatorie urmați de cinci ani de studii secundare tehnice sau comerciale confirmați de un examen de maturitate în comerț și doi ani de formare practică în câmpul muncii confirmați de un examen profesional; — consilier în asigurări (Berater in Versicherungsangelegenheiten), care reprezintă o formare cu o durată totală de cincisprezece ani dintre care o formare de șase ani realizată într-un cadru de formare structurat, împărțită într-o perioadă de ucenicie de trei ani și un stagiu profesional de trei ani, confirmată de un examen; — maistru proiectant (Planender Baumeister); — maistru tâmplar/constructor (Planender Zimmermeister), care reprezintă formări cu o durată totală de cel puțin optsprezece ani, dintre care cel puțin nouă ani de formare profesională constând în patru ani de studii tehnice secundare și cinci ani de formare practică confirmați de un examen profesional care conferă dreptul de a exersa profesia și de a pregăti ucenici pentru a realiza planuri, a efectua calcule tehnice și a supraveghea lucrările (privilegiul Maria-Tereza) (1).